open-index/open-wikipedia-markdown huggingface dataset:
राय आनंद कृष्ण

**राय आनंद कृष्ण** (जन्म 12 नवम्बर 1925 -) कला-इतिहासवेत्ता एवं संग्रहालयशास्त्री हैं। वे प्रसिद्ध हिन्दी साहित्यकार राय कृषदास के पुत्र हैं। इन्होंने न केवल भारतीय कलाकृतियों का संरक्षण करने में योगदान दिया है, बल्कि इस विधा में व्यावसायिक कला शोधकर्त्ता भी तैयार किये हैं। इनके कार्य और संग्रह भारत कला भवन, काशी हिन्दू विश्वविद्यालय. वाराणसी में सुरक्षित हैं, जिन्होंने कला के इतिहास को भारत में एक नई आधुनिक दृष्टिकोण दिया। 

राय आनंद कृष्ण ने अपना संपूर्ण जीवन 'भारत कला भवन' के लिए संग्रह हेतु समर्पित कर दिया। उनके जीवन का यही समर्पण और आत्मविश्वास आज 'भारत कला भवन' के रूप में काशी हिंदू विश्वविद्यालय को गौरवान्वित कर रहा है। विभिन्न कलाकृतियों के संयोजन में तो उनकी अभिरुचि थी ही, किंतु भारतीय चित्रों के संकलन के प्रति उनकी आत्मीय आस्था थी। यही कारण है कि 'भारत कला भवन' न केवल राष्ट्रीय स्तर पर अपितु अंतर्राष्ट्रीय स्तर पर लघु चित्रों के संग्रह में अपना एक निजस्व रखता है। इन्हें भारत सरकार ने पद्मविभूषण से सम्मानित किया था।

## सन्दर्भ

## इन्हें भी देखें
*भारत कला भवन (वाराणसी)
*राय कृष्णदास

## बाहरी कड़ियाँ
*जीवन महाकाव्य: राय आनंद कृष्ण से साक्षात्कार (प्रतिलिपि)

श्रेणी:भारतीय कला समीक्षक
श्रेणी:भारतीय कला इतिहासवेत्ता
श्रेणी:बनारस हिन्दू विश्वविद्यालय
श्रेणी:वाराणसी के लोग
श्रेणी:1925 में जन्मे लोग
फाफाडीह

***फाफाडीह (FAFADIH / PHAPHADIH)*** -  यह छत्तीसगढ़ की राजधानी रायपुर का एक पुराना मोहल्ला है। इसका नाम फाफाडीह इसलिए पड़ा क्योंकि यहां होने वाली धान की खेतों में फाफा नाम के कीड़े उडा करते थे। छत्तीसगढ़ धान का कटोरा के नाम से जाना जाता है। इसलिए यहां धान की खेती काफी मात्रा में होती है। धान की फसल को नुकसान पहुचानें वाले कीडों में एक कीड़े का नाम फाफा है। पहले जब इस क्षेत्र में धान की खेती होती थी तब फाफा नाम के कीड़े काफी संख्या में फसल पर हमला कर उसे खराब कर देते थे। छत्तीसगढ़ी भाषा में डीह का अर्थ का है जगह या स्थान. इसलिए काफी समय पहले लोगों ने इस क्षेत्र का नाम फाफाडीह रख दिया.

फाफाडीह मोहल्ला रायपुर बिलासपुर राष्ट्रीय राजमार्ग - 200 पर स्थित है। स्टेशन से इसकी दूरी महज सवा किलोमीटर है। रायपुर के ह्रदृय स्थल जय स्तंभ से फाफाडीह की दूरी मात्र दो किलोमीटर है। वैसे रायपुर विस्तार के साध फाफाडीह शहर के मध्य क्षेत्र में आ गया है। इस मोहल्ले से दो स्वंतत्रता संग्राम सेनानी श्री केशव प्रसाद सिन्हा और श्री नंद कुमार पाठक हुए हैं। अर्न्तराष्ट्रीय क्रिकेट कॉमेन्टेटर स्वर्गीय सुरेन्द्रपाल सिंह हंसपाल भी इसी मोहल्ले के निवासी थे। इसी प्रकार प्रसिद्ध पत्रकार गिरजाशंकर इसी मोहल्ले के निवासी रहे ।

यह मोहल्ला पूरे विश्व में अपने आप में अनूठा है। इस मोहल्ले की विशेषताओं में देखे तो यह दो रेल लाईनों क्रमशः बड़ी रेल लाईन (वाल्टेयर - विशाखापट्टनम की ओर) और छोटी लाईन (अंग्रेजों के जमाने में बनी छोटी रेल लाईन) के बीच स्थित है। यानि इस मोहल्ले से दो रेल लाईनें गुजरती है। मोहल्ले में टिम्बर यानि लकड़ी काटने की कई आरा मशीनें हैं। फाफाडीह में दो कालेज (महाविद्यालय) सिंधु महाविद्यालय और सेन्ट्रल कालेज है। यहां पहले दो समाचार पत्रों पत्रिका और अग्रदूत के कार्यालय थ। मोहल्ले में में सिंधी, साहू, उड़िया और गुजराती समाज के लोगों की बहुलता है।

मोहल्ले के नाम के अलावा यहां कुछ ऐसी विशेष बातें हैं जो बाहर से आने वालों चेहेरे पर मुस्कुराट बिखेर देती है। जैसे इस मोहल्लें में श्मशान गृह, तेल की मिल, दूध की डेयरी, कुछ खेत, राईस मिल, रमण मंदिर, दो जैन मंदिर, शंकर जी का मंदिर दो सिंधी गुरुद्वारा, गरीबों के लिए इंदिरा प्रियदर्शिनी आवासीय कॉलोनी, पत्रकार कॉलोनी, रेल कर्मचारियों की कॉलोनी खारुन विहार है। शहर का एक बड़ा निजी अस्पताल नारायणा हास्पिटल भी कृषि उपज मंड़ी के पास स्थित हैं। केन्द्रीय जेल भी कभी पहले इस मोहल्ले का हिस्सा था। रायपुर - बिलासपुर मुख्य मार्ग पर एक पीले रंग का भवन है जिसे पीली बिल्डिंग के नाम से जाना जाता है। ये सारी विशेषताएं ही इसकी एक अलग पहचान है। इसके अलावा यहां की दाबेली भी काफी लोकप्रिय है।

यह मोहल्ला रायपुर उत्तर विधानसभा में आता है। वर्ष 2008 में उत्तर विधानसभा से पहले विधायक कांग्रेस के कुलदीप सिंह जुनेजा थे। सन् 2013 से भाजपा के श्री श्रीचंद सुन्दरानी यहां के विधायक रहे। उसके बाद 2018 में पुनः कुलदीप सिंह जुनेजा विधायक चुने गए हैं। श्री जुनेजा वर्तमान में छत्तीसगढ़ गृह निर्माण मंडल के अध्यक्ष भी है।
गोपाल शंकर मिश्र

**गोपाल शंकर मिश्र** (१९५७, कानपुर - १३ अगस्त १९९९, कानपुर) भारतीय संगीतज्ञ थे। इनका वाद्य विचित्र वीणा था। इनके पिता प्रसिद्ध संगीतज्ञ लालमणि मिश्र थे और १९२० के दशक में जन्में उन्होंने ध्रुपद और खयाल गायन और वादन में ख्याति कमायी।

श्रेणी:वाराणसी के लोग
श्रेणी:भारतीय संगीतज्ञ
श्रेणी:1957 में जन्मे लोग
कांठे महाराज

**कंठे महाराज** (१८८०-१ अगस्त १९७०) भारत के प्रसिद्ध तबला वादक रहे हैं। ये बनारस घराने से थे। इनका जन्म १८८० में कबीर चौराहा मोहल्ले, वाराणसी में हुआ था। इनके पिता पंडित दिलीप मिश्र भी जाने माने तबला वादक थे। इनकी आरंभिक संगीत शिक्षा बलदेव सहायजी से आरंभ हुई थी। कांठे महाराज को प्रथम संगीतज्ञ माना जाता है, जिन्होंने तबला वादन द्वारा स्तुति प्रतुत की थी। 

लगभग ७० वर्ष तक इन्होंने सभी विख्यात गायकों एवं नर्तकों को अपने तबले पर संगति दी। १९५४ में इन्होंने ढाई घंटे लगातार तबला बजाने का विश्व कीर्तिमान स्थापित किया था। इन्हें सभी शैलियों में तबला वादन पर महारत प्राप्त थी, किंतु इनकी विशेषता बनारस बाज में थी। १९६१ में इन्हें संगीत नाटक अकादमी द्वारा सम्मानित किया गया था। १ अगस्त, १९७० को ९० वर्ष की आयु में इनकी मृत्यु हो गयी। इनके भतीजे किशन महाराज भी विख्यात तबला वादक हैं।

## सन्दर्भ

महाराज, कांठे
महाराज, कांठे
महाराज, कांठे
श्रेणी:1880 में जन्मे लोग
श्रेणी:१९७० में निधन
मणिकर्णिका घाट

**मणिकर्णिका घाट ** वाराणसी में गंगानदी के तट पर स्थित एक प्रसिद्ध घाट है। इस घाट से जुड़ी भी दो कथाएं हैं। एक के अनुसार भगवान विष्णु ने शिव की तपस्या करते हुए अपने सुदर्शन चक्र से यहां एक कुण्ड खोदा था। उसमें तपस्या के समय आया हुआ उनका स्वेद भर गया। जब शिव वहां प्रसन्न हो कर आये तब विष्णु के कान की मणिकर्णिका उस कुंड में गिर गई थी। दूसरी कथा के अनुसार भगवाण शिव को अपने भक्तों से छुट्टी ही नहीम मिल पाती थी। देवी पार्वती इससे परेशान हुईं और शिवजी को रोके रखने हेतु अपने कान की मणिकर्णिका वहीं छुपा दी और शिवजी से उसे ढूंढने को कहा। शिवजी उसे ढूंढ नहीम पाये और आज तक जिसकी भी अन्त्येष्टि उस घाट पर की जाती है, वे उससे पूछते हैं कि क्या उसने देखी है? प्राचीन ग्रन्थों के अनुसार मणिकर्णिका घाट का स्वामी वही चाण्डाल था, जिसने सत्यवादी राजा हरिशचंद्र को खरीदा था। उसने राजा को अपना दास बना कर उस घाट पर अन्त्येष्टि करने आने वाले लोगों से कर वसूलने का काम दे दिया था। इस घाट की विशेषता ये है, कि यहां लगातार हिन्दू अन्त्येष्टि होती रहती हैं व घाट पर चिता की अग्नि लगातार जलती ही रहती है, कभी भी बुझने नहीं पाती।

## सन्दर्भ

श्रेणी:वाराणसी
गिलगित

[thumb|[कारगाह में बुद्ध की तस्वीर]]

**गिलगित** (अंग्रेजी: Gilgit, उर्दू: ) पाकिस्तानी  केशमिर के गिलगित-बलतिस्तान क्षेत्र की राजधानी और सबसे बड़ा शहर है। गिलगित शहर, गिलगित जिले के अंतर्गत गिलगित की एक तहसील है। इसका प्राचीन नाम सर्गिन था जो बाद में गिलित हो गया। स्थानीय लोगों आज भी इसे गिलित या सर्गिन-गिलित पुकारते हैं। बुरुशस्की भाषा में, इसे गील्त और वाख़ी और खोवार में इसे गिल्त कहा जाता है। प्राचीन संस्कृत साहित्य में इसे *घल्लाता* नाम से जाना जाता है। स्कर्दू के साथ साथ गिलगित शहर काराकोरम और हिमालय की अन्य पर्वतमालाओं के पर्वतारोही अभियानों के लिए उत्तरी क्षेत्रों के दो प्रमुख केन्द्रों में से एक है।

## भूगोल
गिलगित, गिलगित-बल्तिस्तान (कश्मीर) के उत्तरी इलाक़ों का सब से बड़ा शहर है। गिलगित नदी इस के पास से गुजरती है। गिलगित के पूर्व में कारगिल, उत्तर में चीन उत्तर पश्चिम में अफ़ग़ानिस्तान, पश्चिम में चित्राल और दक्षिण पूर्व में बाल्तिस्तान स्थित है। दुनिया के तीन प्रमुख पर्वतमालायें हिमालय, काराकोरम और हिंदूकश का संगम इस के क़रीब ही है। यहां की भाषा शीना है लेकिन उर्दू आम समझी जाती है। गिलगित की अधिकतर आबादी शिया मुसलमानों की है।

## सन्दर्भ

श्रेणी:गिलगित ज़िला
श्रेणी:गिलगित-बल्तिस्तान
श्रेणी:पाकिस्तान प्रशासित कश्मीर
स्कर्दू

**स्कर्दू** (), गिलगित-बल्तिस्तान का एक प्रमुख शहर और जिला है। स्कर्दू शहर काराकोरम पर्वतमाला के पहाड़ों में घिरा हुआ एक ख़ूबसूरत शहर है।

श्रेणी:पाकिस्तान प्रशासित कश्मीर
श्रेणी:स्कर्दू ज़िला
श्रेणी:गिलगित-बल्तिस्तान
मुज़फ़्फ़राबाद

| demographics1_title2            = अन्य
| demographics1_info2             = 
| area_total_km2                  = 
| elevation_m                     = 737
| elevation_m_min                 = 
| elevation_m_max                 = 
| population_density_km2          = 
| leader_name1                    = ख़ालिद आवान (PPP)
| area_code                       = 05822
| area_code_type                  = डाक कोड
| timezone1                       = PST
| utc_offset1                     = +05:00
| website                         =  
| established_date                = 1646
| founder                         = सुल्तान मुज़फ़्फ़र ख़ान
| leader_party                    = PML(N)
| leader_name                     = सिकंदर गिलानी
| leader_title                    = महापौर
| leader_title1                   = उपमहापौर
| leader_title2                   = उपायुक्त
| leader_name2                    = ताहिर मुमताज़ (BPS-18(PAS))
| leader_title3                   = ज़िला पुलिस अधिकारी
| leader_name3                    = मिर्ज़ा ज़ाहिद हुसैन (BPS-18(PSP))
}}

**मुज़फ़्फ़राबाद** (, ) पाकिस्तान के आज़ाद कश्मीर क्षेत्र की राजधानी और मुख्यालय है। यह शहर मुज़फ़्फ़राबाद ज़िले का भाग है और झेलम व किशनगंगा (जिसे पाकिस्तान में नाम बदलकर अब 'नीलम नदी' कहते हैं) नदियों के किनारे बसा है। 

मुज़फ़्फ़राबाद ज़िले के पश्चिम में ख़ैबर पख़्तूनख़्वा, पूर्व में नियंत्रण रेखा के दूसरी ओर भारत का कश्मीर के कुपवाड़ा और बारामुला ज़िले और उत्तर में पाक अधिकृत कश्मीर का नीलम ज़िला स्थित है। 1998 की जनगणना के अनुसार जिले की जनसंख्या 725,000 थी, तथा 1999 के एक अनुमानानुसार यह जनसंख्या बढ़ कर लगभग 741,000 हो गयी थी। मुज़फ्फराबाद जिले में तीन तहसील और मुजफ्फराबाद शहर शामिल है। यह शहर भारत पाकिस्तान बॉर्डर पर बसा है।

## जलवायु

## इन्हें भी देखें
*आज़ाद कश्मीर
*किशनगंगा नदी

श्रेणी:पाकिस्तान प्रशासित कश्मीर
श्रेणी:मुज़फ़्फ़राबाद ज़िला
गृहोपयोगी सामान

**गृहोपकरण**, **वैद्युतिकोपकरण** या **घरेलू उपकरण**, एक ऐसी यन्त्र है जो भोजन पाकक्रिया, सफाई और खाद्य संरक्षण जैसे घरेलू कार्यों में सहायता करती है। उपकरणों को तीन प्रकारों में बांटा गया है: छोटे उपकरण, प्रमुख उपकरण और उपभोक्ता उपकरण। उदाहरण: प्रशीतित्र, सूक्ष्मतरंग चूल्हा, धावन यन्त्र, केतली आदि।
## इन्हें भी देखें
* घरेलू प्रौद्योगिकी
## बाहरी कड़ियाँ
* When the world first Electric Home appliance was invented, web site with Japanese language by Hokkaidō Hakodatechubu High School, Personal computer research club (:ja:北海道函館中部高等学校)

श्रेणी:गृहोपयोगी वस्तुएँ
एकता कपूर

**एकता जीतेन्द्र कपूर** (जन्म: 19 जून १९७५) एक भारतीय दूरदर्शन एवं चलचित्र निर्मात्री हैं। ये भारत के अधिकांश टीव्ही धारावाहिकों (सिरियल्स) कि निर्माता है। टीव्ही जगत में इनके योगदान के लिए इन्हे पद्मश्री पुरस्कार से सन्मानित किया गया है । ये बालाजी टेलीफिल्म्स की क्रियेटिव हेड एवं संयुक्त प्रबंध निदेशक हैं। इनके पिता भी प्रसिद्ध बॉलीवुड अभिनेता जीतेन्द्र और माता शोभा कपूर हैं। इनका छोटा भाई तुषार कपूर भी हिन्दी चलचित्र अभिनेता है।

## प्रसिद्ध धारावाहिक

क्योंकि सास भी कभी बहू थी

कहानी घर घर की

कसौटी जिंदगी की

कसम से

बड़े अच्छे लगते हैं

ये है मोहब्बतें

प्यार की ये एक कहानी

नागिन 

पवित्र रिश्ता

जोधा अकबर

कुमकुम भाग्य

कुंडली भाग्य

## सन्दर्भ

## बाहरी कड़ियाँ
* 

श्रेणी:भारतीय दूरदर्शन निर्माता
श्रेणी:1975 में जन्मे लोग
श्रेणी:भारतीय फिल्म निर्माता
श्रेणी:निर्माता
श्रेणी:जीवित लोग
श्रेणी:पद्म श्री पुरस्कार विजेता
तसर सिल्क

**तसर सिल्क** रेशम का एक प्रकार है जो दक्षिणी एशिया में पाये जाने वाले कई प्रकार के वृक्षों पर जीवित रहने वाले रेशम के कीड़ों के लार्वा द्वारा अपने खोल के रोप में निर्मित कोकून से प्राप्त किया जाता है। देश में झारखंड तसर सिल्क के उत्पादन में अग्रगण्य है।

## सन्दर्भ
पुनपुन

**पुनपुन** (Punpun) भारत के बिहार राज्य के पटना ज़िले में स्थित एक नगर और प्रखण्ड है। यह पटना का एक उपनगर है। यह पुनपुन नदी के किनारे स्थित है, जो गंगा नदी की एक उपनदी है।

## इन्हें भी देखें
* पुनपुन नदी
* पटना ज़िला

## सन्दर्भ

श्रेणी:पटना जिला
श्रेणी:बिहार के शहर
श्रेणी:पटना ज़िले के नगर
श्रेणी:पटना में मुहल्ले
MP Board 12th Blueprint 2023 
Bihar Board 12th Model Paper 2023 
MP Board 10th Blueprint 2023
किऊल

किऊल बिहार राज्य के लक्खिसराय जिला में किऊल नदी पर बसा एक छोटा शहर है।

श्रेणी:बिहार के शहर
अनरसा की गोली

अनरसे एक बिहारी व्यंजन है। अनरसे एक प्रकार का मीठा पकवान है जो चावल के आटे के घोल, तिल और चीनी से बनाया जाता है।

श्रेणी:व्यंजन
महाभारत दीर्घा, कुरुक्षेत्र

**महाभारत दीर्घा** कुरुक्षेत्र मे बननेवाला एक दीर्घा (कला दालान) है। महाभारत भारतीय इतिहास में एवं विश्व में लड़ा गया सबसे बड़ा युद्ध था। इसका वर्णन ग्रन्थों और लेखों में तो मिलता ही है, किन्तु अब हरियाणा के कुरुक्षेत्र में महाभारत दीर्घा का निर्माण हो रहा है, जहां महाभारत से संबंधित चित्र, ग्रन्थ, प्रदर्शनी, संग्रहालय, फिल्म शॊ आदि होंगे। ये दीर्घा महाभारत से जुड़ी अन्य जिज्ञासाओं को शांत करेगी।

इस दीर्घा और संग्रहालय के निदेशक पुरातत्वविद राजेश पुरोहित हैं। उनके अनुसार यह दीर्घा महाभारत के आरंभ और महाभारत ग्रंथ के जन्म जैसे अनेक रहस्यों से पर्दा उठाएगी। दीर्घा निर्माण का उत्तरदायित्व कैलिडोस्कोप इंटरटेनमेंट प्राइवेट लि. को मिला है। इस गैलरी के साथ यहां गीता गैलरी भी होगी, जिसमें कृष्ण-अर्जुन संवादों को सुना जा सकेगा। दीर्घा में भगवान कृष्ण का विराट रूप दर्शकों के लिए विशेष होगा। अज्ञातवास का भी जीवंत दृश्य प्रदर्शित किया जाएगा। इसके साथ ही ये भी पता चल सकेगा कि महाभारत का युद्ध कितने बड़े स्तर पर लड़ा गया था, इसमें किस तरह के हथियारों का प्रयोग हुआ था?

## सन्दर्भ

श्रेणी:महाभारत
श्रेणी:कुरुक्षेत्र
श्रेणी:भारत में पर्यटन आकर्षण
चूड़ा-दही

**चूड़ा दही** बिहार के मिथिला का एक प्रसिद्ध व्यंजन हैं चुडा  चावल से बनाया जाता है। इसमें दहि एवं शक्कर मिश्रित किया जाता है।

श्रेणी:खाद्य पदार्थ
९एक्स

**९एक्स** एक भारतीय हिन्दी धारावाहिक चैनल है। यह १२ नवम्बर २००७ को बना था। इसे कुछ समय पश्चात ज़ी ने खरीद लिया। इसके खरीदने के पश्चात इसमें ज़ी टीवी के कुछ पुराने धारावाहिक ही देने लगा।

## इतिहास
8 मार्च 2010 को ज़ी ने इसे खरीदने के लिए 65 करोड़ रुपये की बोली लगाई। इसके कुल 1300 करोड़ रुपये इसके देयक को दिये। इसके बाद ९एक्स मीडिया ने इसे देयक से लिया। २० अप्रैल २०१० को ज़ी ने इसे इस बात पर हामी भरी और २९ अप्रैल २०१० को दोनों के निर्देशकों के मध्य इस योजना का समझौता हुआ।

## मुख्य धारावाहिक
* ब्लैक (धारावाहिक)

## सन्दर्भ

## बाहरी कड़ियाँ
आधिकारिक जालस्थल

श्रेणी:भारत में हिन्दी टी वी चैनल
रूढ़धारणा

किसी सामाजिक समूह (जैसे किसी धर्म या जाति) के बारे में आम जनता के मन में पारम्परिक रूप से घर कर गयी धारणा को **रूढ़धारणा** या **मान्यतावाद** या स्टीरियोटाइप (stereotype) कहते हैं। मान्यतावाद किसी सामाजिक समूह के बारे में 'सरलीकृत' धारणाओं को कहते हैं। प्रायः ये धारणाएं वस्तुनिष्ट सत्य पर आधारित नहीं होतीं।

मान्यतावाद में प्रयुक्त धारणाएं नकारात्मक तथा सकारात्मक दोनों तरह की हो सकती हैं।

मान्यताएं कैसे बनती हैं

मान्यताओं को लेकर लोगों में यह भ्रम है कि मान्यताएं सामूहिक ही होती हैं। मगर ऐसा नहीं होता। वह किसी भी व्यक्ति के जेहन से निकलती हैं और छूत की बीमारी की तरह तेजी से फैलती हैं। हर मान्यता के पीछे व्यक्तिगत अनुभव और भ्रम होते हैं, जब वह व्यक्ति उन्हें प्रचारित करता है तो कुछ और लोग अपने अनुभव और भ्रम से उनसे जु़ड़ते चले जाते हैं, इस तरह मान्यताएं सामूहिक हो जाती हैं। इसे एक उदाहरण से स्पष्ट करना चाहूंगा। आप का कोई काम नहीं हो रहा है। दो महीने से आप काफी परेशान हैं। काम ऐसा है कि कोई मदद करने वाला भी नहीं दिख रहा। आप मदद के लिए रोज किसी न किसी से कहते हैं। पर कुछ नहीं हुआ है। आप जिस रास्ते से गुजरते हैं, उसमें एक कीकर का पेड़ हैं। एक दिन आपके मन में विचार आता है। आप उस पेड़ के पास रुकते हैं। उस पर एक रुपये का सिक्का चढ़ाते हैं और मदद के लिए कहते हैं। कुछ दिन बाद आपका काम हो जाता है। आप खुश हैं और आश्चर्यचकित हैं। यह पेड़ सचमुच मदद करता है, आपकी पहली मान्यता बनती है, जिसके पीछे आपका काम हो जाने का प्रत्यक्ष अनुभव है। आप यह बात अपने मित्रों-दोस्तों को बताते हैं। कुछ ही महीनों बाद आप देखते हैं कि उस कीकर के पेड़ के पास धर्मस्थल बन रहा है, संभव है कि इसके लिए सहयोग करने वालों में आप भी सबसे आगे हों। इस तरह से व्यक्ति की मान्यताएं भी सामूहिक मान्यताएं बनती हैं।

दृष्टान्त 2: यदि किसी समुदाय विशेष से सबंधित व्यक्ति के साथ आपका कोई कटु अनुभव रहा हो, तो संभव है कि आप उस समुदाय विशेष से सबंधित सभी व्यक्तियों को गलत समझें। ये आपकी मान्यता कहलाएगी।

मान्यतावाद से क्या मिला - 
भारत में पंजाब का आतंकवाद धार्मिक मान्यता को आगे रखकर शुरू किया गया, करीब 15 साल तक चले इस काले दौर में 30 हजार लोगों को अपनी जान गंवानी पड़ी। देश और दुनिया में प्रगतिशील सिखों की छवि पर विपरीत प्रभाव पड़ा। 

अयोध्या मंदिर विवाद - नब्बे के दशक में देश में कानून-व्यवस्था के लिए बड़ी चुनौती बना। छह दिसंबर 1992 को बाबरी मस्जिद गिरा दी गई, इसके फलस्वरूप देशभर में भड़के दंगों में 2000 से ज्यादा लोगों की जान गई। (बीबीसी के अनुसार)

## बाहरी कड़ियाँ
* Social Psychology Network Stereotyping
* Understanding Stereotypes - Educational information about stereotypes.
* SEPARATING the GOLD from the DROSS: a guide to multicultural literature
* Media Awareness Network. What is a stereotype? Definition, role of stereotyping in the media, more links

श्रेणी:सामाजिक मनोविज्ञान
श्रेणी:भेदभाव
श्रेणी:रूढ़धारणा
कुम्रहार परिसर

चन्द्रगुप्त मौर्य, बिन्दुसार तथा अशोक कालीन पाटलिपुत्र के भग्नावशेष को देखने के लिए यह सबसे अच्छी जगह है। कुम्हरार परिसर भारतीय पुरातत्व सर्वेक्षण विभाग द्वारा संरक्षित तथा संचालित है और सोमवार को छोड़ सप्ताह के हर दिन १० बजे से ५ बजे तक खुला रहता है।पटना के बाहरी इलाके में स्थितए कुम्हरार वह स्थल है, जहां प्राचीन शहर पाटलिपुत्र के पुरातात्विक अवशेष पाए गए हैं। यहां पाया गया सबसे अनूठा अवशेष एक बलुआ पत्थर से बना 80. स्तंभों वाला हॉल है ऐसा माना जाता है कि यह लगभग 300 ईसा पूर्व ;मौर्य काल का है 

## सन्दर्भ

श्रेणी:बिहार में पर्यटन आकर्षण
अकलंक

अंगूठाकार|अकलंक आचार्य की प्रतिमा
**अकलंक** (720 - 780 ई), जैन न्यायशास्त्र के अनेक मौलिक ग्रंथों के लेखक आचार्य। अकलंक ने भर्तृहरि, कुमारिल, धर्मकीर्ति और उनके अनेक टीकाकारों के मतों की समालोचना करके जैन न्याय को सुप्रतिष्ठित किया है। उनके बाद होने वाले जैन आचार्यों ने अकलंक का ही अनुगमन किया है। 

उनके ग्रंथ निम्नलिखित हैं: 

1. उमास्वाति तत्वार्थ सूत्र की टीका तत्वार्थवार्तिक जो राजवार्तिक के नाम से प्रसिद्ध है। इस वार्तिक के भाष्य की रचना भी स्वयं अकलंक ने की है। 

2. आप्त मीमांसा की टीका अष्टशती। 

3. प्रमाण प्रवेश, नयप्रवेश और प्रवचन प्रवेश के संग्रह रूप लछीयस्रय। 

4. न्याय विनिश्चय और उसकी वृत्ति। 

5. सिद्धि विनिश्चय और उसकी वृत्ति। 

6. प्रमाण संग्रह। 

इन सभी ग्रंथों में जैन संमत अनेकांतवाद के आधार पर प्रमाण और प्रमेय की विवेचना की गई है और जैनों के अनेकांतवाद को सदृढ़ भूमि पर सुस्थित किया गया है।

## बाहरी कड़ियाँ
* तत्वार्तवार्तिक (या राजवार्तिक) (गूगल पुस्तक ; मूल रचयिता - भट्ट अकलंक ; व्याख्याता - महेन्द्र जैन)

श्रेणी:भारतीय दर्शन
श्रेणी:जैन दर्शन
श्रेणी:न्यायशास्त्र
अक्रियावाद

**अक्रियावाद** बुद्ध के समय का एक प्रख्यात दार्शनिक मतवाद। महावीर तथा बुद्ध से पूर्व के युग में भी इस मत का बड़ा बोलबाला था। इसके अनुसार न तो कोई कर्म है, न कोई क्रिया और न कोई प्रयत्न। इसका खंडन जैन तथा बौद्ध धर्म ने किया, क्योंकि ये दोनों प्रयत्न, कार्य, बल तथा वीर्य की सत्ता में विश्वास रखते हैं। इसी कारण इन्हें कर्मवाद या क्रियावाद कहते हैं। बुद्ध के समय पूर्णकश्यप नामक आचार्य इस मत के प्रख्यात अनुयायी बतलाए गए हैं।

श्रेणी:दर्शन
श्रेणी:भारतीय दर्शन
झिझिया

**झिझिया** मिथिला का एक प्रमुख लोक नृत्य है। दुर्गा पूजा के मौके पर इस नृत्य में लड़कियां बढ़ चढ़ कर हिस्सा लेती है। इस नृत्य में कुवारीं लड़कियां अपने सिर पर जलते दिए एवं छिद्र वाली घड़ा को लेकर नाचती हैं।

झिझिया नृत्य राजा चित्रसेन एवं उनकी रानी के प्रेम प्रसंगों पर आधारित है।
श्रेणी:बिहार के लोक नृत्य

चूँकि यह संस्कृति पीढ़ी-दर-पीढ़ी मौखिक रूप में हस्तांतरित होती है, इसलिए इस नृत्य शैली की उत्पत्ति के बारे में कोई सटीक प्रमाण नहीं है। इस नृत्य से जुड़ी एक पौराणिक कथा के अनुसार, चित्रसेन नाम का एक राजा था।[4] उसकी पत्नी, रानी गुप्त विद्याओं में निपुण थी। वह राजा से काफ़ी छोटी भी थी। हालाँकि, शाही दंपत्ति निःसंतान थे। राजा ने अपने भतीजे बलरुचि को अपना उत्तराधिकारी बनाने का निश्चय किया। रानी बलरुचि पर मोहित हो गई। उसने उसे कई बार रिझाने की कोशिश की, लेकिन हर बार असफल रही। एक दिन, रानी निराश हो गई और बलरुचि से बदला लेने का निश्चय किया। उसने खुद को बीमार दिखाने के लिए अपने काले जादू का इस्तेमाल किया। राजा ने आयुर्वेदिक चिकित्सक से उसका इलाज करने का आदेश दिया। आयुर्वेदिक दवा रानी के जादू के विरुद्ध सफल नहीं हुई। तब उसने राजा से कहा कि वह तभी ठीक हो सकती है जब वह बलरुचि के रक्त से स्नान करे। राजा उस उपचार के विरुद्ध झिझक रहे थे, लेकिन चूँकि वह अपनी पत्नी से प्रेम करते थे और उसकी जान बचाना चाहते थे, इसलिए उन्होंने सैनिकों को बलरुचि को मारकर उसका रक्त लाने का आदेश दिया।

शाही सैनिक बलरुचि को मारने का साहस नहीं जुटा पाए और उसे जंगल में छोड़ देने का निश्चय किया। इसके बजाय, वे एक हिरण का रक्त लाए, जिससे रानी ने स्नान किया और फिर से स्वस्थ हो गई। जंगल में, बलरुचि की मुलाकात एक वृद्ध महिला से हुई। चूँकि बलरुचि भूखा था और उसे आश्रय की आवश्यकता थी, इसलिए उसने उस महिला से कुछ भोजन और रात भर रहने की जगह माँगी। उस महिला को उस पर दया आ गई और उसने उसे गोद ले लिया। हालाँकि, वृद्ध महिला एक शक्तिशाली चुड़ैल थी। वह और बलरुचि साथ रहने लगे। एक दिन, राजा और रानी जंगल से गुजर रहे थे, तभी राजा के पालकी उठाने वाले में से एक की मृत्यु हो गई। जंगल में एक और पालकी उठाने वाले की तलाश की गई और बलरुचि मिल गया। हालाँकि, बलरुचि और राजा दोनों एक-दूसरे को नहीं पहचान पाए और न ही बलरुचि और रानी।

जब राजा का जुलूस फिर से आगे बढ़ा, तो राजा ने एक गीत गुनगुनाना शुरू किया लेकिन कुछ पंक्तियाँ भूल गए। राजा कई कोशिशों के बाद भी पंक्तियाँ याद नहीं कर पा रहे थे। तभी राजा ने नए पालकी उठाने वाले को बाकी पंक्तियाँ गाते सुना।  राजा के अलावा केवल एक ही व्यक्ति गीत के बोल जानता था और वह व्यक्ति बलरुचि था। इस तरह, उसने बलरुचि को पहचान लिया। उस समय रानी को भी अपराधबोध हुआ और उसने और राजा दोनों ने बलरुचि से क्षमा मांगी और उसे महल में वापस आने के लिए कहा। बलरुचि ने उनके साथ वापस जाने का फैसला किया, जिससे बूढ़ी चुड़ैल बहुत क्रोधित हुई। उसने उस पर जादू-टोना करना शुरू कर दिया, जिससे उसे चोट पहुँची। रानी ने पहचान लिया कि बलरुचि को चोट पहुँचाने के पीछे कोई काला जादू है। इसलिए, उसने भी बूढ़ी चुड़ैल के मंत्रों का मुकाबला करने के लिए जादू करना शुरू कर दिया। रानी और बूढ़ी चुड़ैल के बीच एक जादुई युद्ध हुआ, जिसमें बूढ़ी चुड़ैल हार गई जिसके बाद राजा, रानी और बलरुचि महल लौट आए।

बलरुचि को फिर से राजा का उत्तराधिकारी घोषित किया गया और रानी ने बलरुचि की सुरक्षा के लिए हर साल तांत्रिक अनुष्ठान करने का आदेश दिया। इस अनुष्ठान को तब आम लोगों ने भी अपनाया, जिन्होंने अपनी संतानों और परिवार की सुरक्षा के लिए इसे करना शुरू कर दिया।[5]
मीरपुर

**मीरपुर** (उर्दू: *मीरपूर*, पोठोहारी: *मिरपुर*) पाकिस्तान प्रशासित कश्मीर के मीरपुर ज़िले में एक शहर है। यह पुंछ नदी के किनारे बसा हुआ है।

ज़िले से आबादी का एक महत्वपूर्ण हिस्सा, मीरपुरी प्रवासी, 1950 के दशक के मध्य में यूनाइटेड किंगडम में चले गए और 1960 के दशक की शुरुआत में, ज़्यादातर वेस्ट यॉर्कशायर, ईस्ट मिडलैंड्स, वेस्ट मिडलैंड्स, ल्यूटन, पीटरबरो, डर्बी और पूर्वी लंदन। इस प्रकार मीरपुर को कभी-कभी "छोटा इंग्लैंड" के रूप में जाना जाता है। कई ब्रिटिश उत्पाद पाए जाते हैं, और शहर की कई दुकानें पाउण्ड स्टर्लिंग को स्वीकार करती हैं।.

## विवरण
मीरपुर के लोग पंजाबी लोगों का एक उपसमुदाय हैं और कश्मीरी नहीं हैं। इनकी भाषा, मीरपुरी भी कश्मीरी से बिलकुल भिन्न और पंजाबी की एक उपभाषा है। मीरपुर के मूल निवासियों में एक बड़ा भाग हिन्दू व सिख समुदाय का था, लेकिन इस क्षेत्र पर सन् 1948 में पाकिस्तान का कब्ज़ा होने के बाद इन्हें जान बचाने के लिए जम्मू और भारत के अन्य भागों में शरण लेनी पड़ी। वर्तमान में यहाँ के लगभग सभी निवासी केवल मुस्लिम हैं। मीरपुर आज़ाद कश्मीर के दक्षिणतम भाग में स्थित है और सतह समुद्र से इस की ऊँचाई लगभग 459 मीटर है। यह India की राजधानी, दिल्ली, से करीब 300 किलोमीटर दक्षिणपूर्व में स्थित है। मंगला बाँध इसी ज़िले में है। सन् 1960 में जब यह बाँध बना तो मूल मीरपुर शहर उसमें डूब गया। तब यहाँ के निवासियों को नए मीरपुर शहर में बसाया गया जो अब मीरपुर कहलाता है। इनमें से कई विस्थापित लोग ब्रिटेन जा बसे थे। ब्रिटेन में "कश्मीरी" कहलाने वाले अधिकांश लोग वास्तव में कश्मीरी नहीं बल्कि मीरपुरी-पंजाबी हैं। जब मंगला बाँध के जलाशय में पानी कम होता है, तो अक्सर उसमें पुराने मंदिर, मस्जिद, गुरद्वारे व अन्य इमारतों के खंडहर नज़र आते हैं।

## इन्हें भी देखें
* मंगला बाँध
* मीरपुर ज़िला
* आज़ाद कश्मीर

## सन्दर्भ

श्रेणी:मीरपुर ज़िला
श्रेणी:आज़ाद कश्मीर
कोटली

**कोटली** (, ) पाकिस्तान के आज़ाद कश्मीर क्षेत्र के कोटली ज़िले में स्थित एक शहर है। यह पुंछ नदी के कोने पर बसा हुआ है।

## विवरण
कोटली से मीरपुर सड़क जाती है। यह क्षेत्र अधिकतर पहाड़ी है। कोटली ज़िले में छह बड़े कस्बे हैं, जिनमें टीनडा, हाजीआबाद, फ़तहपुर, करीलह। कमरोटी, कोटली शामिल हैं।

## इन्हें भी देखें
* कोटली ज़िला
* पाकिस्तान प्रशासित कश्मीर

## सन्दर्भ

श्रेणी:कोटली ज़िला
श्रेणी:पाकिस्तान प्रशासित कश्मीर
रावलाकोट

**रावलाकोट** पाक-अधिकृत कश्मीर के पुंछ ज़िले का सबसे बड़ा नगर है। यह पीर पंजाल पर्वतमाला में एक घाटी में स्थित है और एक रमणीय क्षेत्र है। यहाँ से 30 किमी दूर 8800 फ़ुट की ऊँचाई पर स्थित तोलीपीर और 18 किमी की दूरी पर स्थित बंजोसा झील दो विशेष पर्यटक स्थल हैं। हालांकि यह क्षेत्र पाकिस्तान के नियंत्रण में है, भारत इसे अपना भाग मानता है। सन् 2005 के कश्मीर भूकम्प में इस ज़िले में बहुत हानि पहुँची थी। यहाँ के स्थानीय लोग कश्मीरी नहीं बल्कि पंजाबी की पोठोहारी उपभाषा व डोगरी भाषा से मिलती-जुलती भाषा बोलते हैं।

## 2005 कश्मीर भूकंप
शनिवार, 8 अक्टूबर 2005  को 7.6 तीव्रता के भूकंप में 73,338 लोग मारे गए और आज़ाद कश्मीर सहित पाकिस्तान में तीन मिलियन बेघर हो गए। पुंछ की राजधानी, रावलकोट शहर को २००५ कश्मीर भूकम्प से महत्वपूर्ण क्षति हुई; हालाँकि अधिकांश इमारतें खड़ी थीं, उनमें से कई निर्जन थीं, और कुछ आबादी बेघर हो गई थी। अधिकांश भवनों का पुनर्निर्माण किया गया है।

## इन्हें भी देखें
* पुंछ ज़िला, भारत
* २००५ कश्मीर भूकम्प

## बाहरी जोड़
* एक गीत, यूट्यूब पर रावलाकोट स्थानीय भाषा में एक गीत

## सन्दर्भ

श्रेणी:पाकिस्तान प्रशासित कश्मीर
भिम्बेर

**भिम्बेर** (अंग्रेज़ी: Bhimber, उर्दु: بھمبر‎) पाकिस्तान प्रशासित कश्मीर के भिम्बेर ज़िले का प्रमुख शहर है। यह पाकिस्तान और कश्मीर की सीमा के समीप स्थित है और भारत इसे अपना भाग मानता है। भिम्बेर मीरपुर से ४८ किमी और श्रीनगर से २४१ किमी दूर स्थित है। यहाँ के अधिकतर लोग पंजाबी और डोगरी (पहाड़ी) की उपभाषाएँ बोलते हैं।

## इन्हें भी देखें
* भिम्बेर ज़िला
* पाकिस्तान प्रशासित कश्मीर

## सन्दर्भ

श्रेणी:भिम्बेर ज़िला
श्रेणी:पाकिस्तान प्रशासित कश्मीर
धुलाई मशीन

**धावन यंत्र** कपड़े धोने के लिए इस्तेमाल किया जाने वाला एक गृहोपयोगी उपकरण है। यह शब्द ज्यादातर उन यंत्रों पर लागू होता है जो जलोपयोग करती हैं। इसका विपरीत है शुष्क धावन (जो वैकल्पिक सफाई तरल पदार्थ का उपयोग करती हैं और विशेषज्ञ व्यवसायों द्वारा की जाती हैं) ।  उपयोगकर्ता कपड़ों को पानी में धोने के लिए अपमार्जक मिलाता है, जो तरल या चूर्ण के रूप में बेचा जाता है।

## सन्दर्भ

## बाहरी कड़ियाँ
* Preservation and also exhibition of vintage washing machines
* History of Washing Machines
* How Washing Machines Work Article by HowStuffWorks.com
* Washing Machine Museum
* *New Devices that Ought to Make Housekeeping Easy: a long platform for the electric washing machine, rinsing, and bluing tubs, and the basket, making for a continuous operation*, Popular Science monthly, February 1919, page 62, Scanned by Google Books: https://web.archive.org/web/20130620165009/http://books.google.com/books?id=7igDAAAAMBAJ&pg=PA62
* Open Source Washing Machine Project

श्रेणी:गृहोपयोगी उपकरण
शरद पूर्णिमा

**शरद पूर्णिमा**, जिसे **कोजागरी पूर्णिमा** व **रास पूर्णिमा** भी कहते हैं; हिन्दू पंचांग के अनुसार **[[अश्विनीकुमार (पौराणिक पात्र)|आश्विन]] मास की [[पूर्णिमा]]** को कहते हैं।

ज्‍योतिष के अनुसार, पूरे वर्ष में केवल इसी दिन चन्द्रमाँ सोलह कलाओं से परिपूर्ण होता है। हिन्दू धर्म में इस दिन कोजागर व्रत माना गया है। इसी को कौमुदी व्रत भी कहते हैं। इसी दिन श्रीकृष्ण ने महारास रचाया था। प्रबुद्ध सोसाइटी के राष्ट्रीय अध्यक्ष डा0 श्री प्रकाश बरनवाल का कहना है कि शरद पूर्णिमा के रात्रि को चन्द्रमा की किरणों से अमृत झड़ता है तभी तो इस दिन उत्तर भारत में खीर बनाकर रात भर चाँदनी में रखने का विधान है एवं प्रसाद के रूप में लेते हैं। 

## कथा
एक साहूकार के दो पुत्रियाँ थी। दोनों पुत्रियाँ पूर्णिमा का व्रत रखती थी। बड़ी पुत्री पूरा व्रत करती थी परंतु छोटी पुत्री अधूरा व्रत करती थी। परिणाम यह हुआ कि छोटी पुत्री की सन्तान के जन्म होते ही मर जाती थी। उसने पण्डितों से इसका कारण पूछा तो उन्होंने बताया की तुम पूर्णिमा का अधूरा व्रत करती थी जिसके कारण तुम्हारी सन्तान का जन्म होते ही मर जाती है। पूर्णिमा का पूरा विधिपूर्वक व्रत करने से तुम्हारी सन्तान जीवित रह सकती है।

उसने पण्डितों के परामर्श पर पूर्णिमा का पूरा व्रत विधिपूर्वक किया। उसके लड़का हुआ परन्तु शीघ्र ही मर गया। उसने लड़के को पीढे पर लिटाकर ऊपर से कपड़ा ढक दिया। फिर बड़ी बहन को बुलाकर लाई और बैठने के लिए वही पीढा दे दिया। बड़ी बहन जब पीढे पर बैठने लगी जो उसका घाघरा बच्चे का छू गया। बच्चा घाघरा छूते ही रोने लगा। बड़ी बहन बोली-” तू मुझे कलंक लगाना चाहती थी। मेरे बैठने से यह मर जाता।“ तब छोटी बहन बोली, ” यह तो पहले से मरा हुआ था। तेरे ही भाग्य से यह जीवित हो गया है। तेरे पुण्य से ही यह जीवित हुआ है। “फिर नगर में उसने पूर्णिमा का पूरा व्रत करने का ढिंढोरा पिटवा दिया।

## विधान
इस दिन मनुष्य विधिपूर्वक स्नान करके उपवास रखे और जितेन्द्रिय भाव से रहे।< धनवान व्यक्ति ताँबे अथवा मिट्टी के कलश पर वस्त्र से ढँकी हुई स्वर्णमयी लक्ष्मी की प्रतिमा को स्थापित करके भिन्न-भिन्न उपचारों से उनकी पूजा करें, तदनंतर सायंकाल में चन्द्रोदय होने पर सोने, चाँदी अथवा मिट्टी के घी से भरे हुए १०० दीपक जलाए। फिर घी मिश्रित खीर बनायें और बहुत-से पात्रों में डालकर उसे चन्द्रमाँ की चाँदनी में रखें। जब एक प्रहर (३ घंटे) बीत जाएँ, तब लक्ष्मीजी को सारी खीर अर्पण करें। तत्पश्चात भक्तिपूर्वक निर्धनों और दीन-बन्धुुुओं को इस प्रसाद रूपी खीर का भोजन कराएँ और उनके साथ ही माङ्गलिक गीत गाकर तथा मङ्गलमय कार्य करते हुए रात्रि जागरण करें। तदनन्तर अरुणोदय काल में स्नान करके लक्ष्मीजी की वह स्वर्णमयी प्रतिमा किसी दीन दुःखी को अर्पित करें। इस रात्रि की मध्यरात्रि में देवी महालक्ष्मी अपने कर-कमलों में वर और अभय लिए संसार में विचरती हैं और मन ही मन संकल्प करती हैं कि इस समय भूतल पर कौन जाग रहा है? जागकर मेरी पूजा में लगे हुए उस मनुष्य को मैं आज धन दूँगी।

इस प्रकार प्रतिवर्ष किया जाने वाला यह कोजागर व्रत लक्ष्मीजी को संतुष्ट करने वाला है। इससे प्रसन्न हुईं माँ लक्ष्मी इस लोक में तो समृद्धि देती ही हैं और शरीर का अन्त होने पर परलोक में भी सद्गति प्रदान करती हैं।

## सन्दर्भ

श्रेणी:पूर्णिमा
श्रेणी:हिन्दू त्यौहार
श्रेणी:आश्विन
माघ पूर्णिमा

* माघ मेला
* संत रविदास जयंती

श्रेणी:पूर्णिमा
अग्रहण्य पूर्णिमा

* त्रिपुर भैरव जयंती
* अन्नपूर्णा जयंती
* दत्तात्रेय जयंती
उड़िया भाषियों की संख्या के आधार पर भारत के राज्यों की सूची

**[[ओड़िया भाषा|उड़िया]] भाषियों की संख्या के आधार पर भारत के राज्यो की सूची** जनसंख्या और प्रतिशत दोनों आधारित है। इसका संदर्भ भारत की २००१ के आधार पर है। इस सूची में वे राज्य है जहाँ पर उड़िया भाषी लोग जनसंख्या का १% से अधिक हैं।




श्रेणी:ओड़िया भाषा
श्रेणी:भारत की जनगणना
हनुमान जयंती

**हनुमान जयंती** एक हिन्दू पर्व है जो हिंदू देवता हनुमान के जन्म के उपलक्ष्य में मनाया जाता है। यह भारत के विभिन्न भागों में परंपरानुसार अलग-अलग समय एवं तिथियों को मनाया जाता है; उत्तरी भारत के अधिकाँश क्षेत्रों में यह चैत्र माह की पूर्णिमा को मनाया जाता है। इस दिन हनुमानजी का जन्म हुआ था यह माना जाता है। 

विष्णु जी के राम अवतार के बाद रावण को दिव्य शक्ति प्रदान हो गई। जिससे रावण ने अपनी मोक्ष प्राप्ति हेतु शिवजी से वरदान माँगा की उन्हें मोक्ष प्रदान करने हेतु कोई उपाय बताए। तब शिवजी ने राम के हाथों मोक्ष प्रदान करने के लिए लीला रचि। शिवजी की लीला के अनुसार उन्होंने हनुमान के रूप में जन्म लिया ताकि रावण को मोक्ष दिलवा सके। इस कार्य में रामजी का साथ देने हेतु स्वयं शिवजी के अवतार हनुमान जी आये थे, जो की सदा के लिए अमर हो गए। रावण के वरदान के अनुसार उन्हे मृत्यु के साथ साथ उसे मोक्ष भी दिलवाया।

## कार्यक्रम
हनुमान जयन्ती को लोग हनुमान मन्दिर में दर्शन हेतु जाते है। कुछ लोग व्रत भी धारण कर बड़ी उत्सुकता और ऊर्जा के साथ समर्पित होकर इनकी पूजा करते है। यतः यह कहा जाता है कि ये बाल ब्रह्मचारी थे अतः इन्हे जनेऊ भी पहनाई जाती है। हनुमानजी की मूर्तियों पर सिन्दूर और चाँदी का वर्क चढ़ाने की परम्परा है। कहा जाता है राम की लम्बी आयु के लिए एक बार हनुमान जी अपने पूरे शरीर पर सिन्दूर चढ़ा लिया था और इसी कारण उन्हें और उनके भक्तो को सिन्दूर चढ़ाना बहुत अच्छा लगता है जिसे चोला कहते है। संध्या के समय दक्षिण मुखी हनुमान मूर्ति के सामने शुद्ध होकर मन्त्र जाप करने को अत्यन्त महत्त्व दिया जाता है। हनुमान जयन्ती पर रामचरितमानस के सुन्दरकाण्ड पाठ को पढना भी हनुमानजी को प्रसन्न करता है। सभी मन्दिरो में इस दिन तुलसीदास कृत रामचरितमानस एवं हनुमान चालीसा का पाठ होता है। स्थान स्थान पर भण्डारे आयोजित किये जाते है।
तमिलानाडु व केरल में हनुमान जयन्ती मार्गशीर्ष माह की अमावस्या को तथा उड़ीसा में वैशाख महीने के पहले दिन मनाई जाती है। वहीं कर्नाटक व आन्ध्र प्रदेश में चैत्र पूर्णिमा से लेकर वैशाख महीने के 10वें दिन तक यह त्योहार मनाया जाता है।

## गुरु
भगवान् हनुमान के गुरु इनकी माता, भगवान् शंकर, भगवान् सूर्य और ऋषि मातंग थे।  

## हनुमान का नामकरण
इन्द्र के वज्र से हनुमानजी की ठुड्डी (संस्कृत में हनु) टूट गई थी। इसलिये उनको हनुमान का नाम दिया गया। इसके अतिरिक्त ये अनेक नामों से प्रसिद्ध है जैसे बजरंग बली, मारुति, अञ्जनि सुत, पवनपुत्र, संकटमोचन, केसरीनन्दन, महावीर, कपीश, शङ्कर सुवन आदि।
## इन्हें भी देखें
* अंजनी
* हनुमान चालीसा
* रामचरितमानस 
* रामायण
* उलटे हनुमान

## सन्दर्भ

श्रेणी:पूर्णिमा
श्रेणी:हिन्दू त्यौहार
श्रेणी:हनुमान
गुगल लिपि परिवर्तक

अंगूठाकार
भारत के गुगल लैब ने किसी जालपृष्ठ [वेब पेज] को आपकी मनपसंद लिपि में पढ़ने की सुविधा प्रदान की है। अब तमिल जालपृष्ठों को रोमन लिपि में परिवर्तित कर पढ़ा जा सकता है। यहां किसी पाठ का अनुवाद नहीं अपितु लिप्यंतरण किया जाता है। यह स्वराधारित प्रक्रिया है। इस परिवर्तक की सबसे महत्त्वपूर्ण उपलब्धि यह है कि अब हम किसी भारतीय भाषा में उपलब्ध सामग्री चाहे वह यूनिकोड रहित हो उसे यूनिकोड में परिवर्तित कर सकते है। इस सुविधा के कारण हम लिप ऑफ़िस, श्री लिपि, शुशा, शिवाजी, कृति देव, आकृति आदि फ़ौंट में किया हुआ काम यूनिकोड में परिवर्तित कर सकते है। यूनिकोड परिवर्तन करना बहुत कष्टसाध्य काम था। याद रखे कि आपके संगणक में यूनिकोड सक्रिय किया गया है। किसी वेबसाइट को देखने के लिए पाठ क्षेत्र (टैक्स्ट एरिया में) यूआरएल टाइप करके आपकी पसंदीदा लिपि को चुन कर उसे परिवर्तित करने के लिए बटन दबाइए।
इस परिवर्तक में निम्नलिखित लिपि उपलब्ध है : -
* अंगूठाकार|बांग्ला]
]
* यूनानी 
* रोमन
* फ़ारसी
* गुजराती
* देवनागरी
* कन्नड़
* मलयालम
* गुरुमुखी 
* रूसी
* सर्बियाई
* तमिल
* तेलुगु
इसमें सभी लोकप्रिय साइट के फ़ौंट यूनिकोड में परिवर्तित होकर दिखाए जाएँगे। अगर आपकी कोई पसंदीदा साइट के फ़ौंट यूनिकोड में परिवर्तित होने में मुश्किल हो रही है तो आप संबधित सामग्री उस फ़ौंट के साथ गुगल लैब को निम्नलिखित वि-पत्र पते पर भेज दें –
**indialabs+scriptconv@google.com**

सभी साइट का परिवर्तन कभी कभी संभव नहीं हो पाता है। एचटीएमएल समर्थित पृष्ठों का ही परिवर्तन संभव है। जिन साइटों पर कुकीज सक्रिय करना आवश्यक होता है वहां परिवर्तन संभव नहीं होता है। अगर साइट में काम्प्लैक्स जावा का प्रयोग किया गया है तो वहां भी परिवर्तन नहीं किया जा सकता।
कभी कभी परिवर्तन करने के बाद भी मूल लिपि में पृष्ठ दिखाया देते है क्योंकि छवियों को परिवर्तित नहीं किया जाता है। इसी तरह सामग्री मूल रूप में न होकर जावा स्क्रिप्ट द्वारा भरी हो तो उसे परिवर्तित नहीं किया जा सकता
गुगल लिपि परिवर्तक स्वयं उन पृष्ठों को पुनः एचटीएमएल में लिख कर उसे आपकी लिपि में परिवर्तित करके प्रस्तुत करता है। आप निश्चिन्त होकर साइट पर विचरण कर सकते हो।
आप अगर चाहे तो ऊपरी बार पर किसी साइट को मूल पृष्ठ पर जाकर बगैर परिवर्तन करके देख सकते है।
वेब पेज के किसी टैक्स्ट को आप टैक्स्ट एरिया में चिपका कर देख भी सकते है जिससे पूरे वेब पृष्ठ को परिवर्तित करने की आवश्यकता नहीं होगी।
अगर आप परिवर्तन आपकी पसंदीदा लिपि में नहीं कर पा रहे हो तो गुगल लैब को ज़रुर सुचित करें।
indialabs+scriptconv@google.com

कृपया आप स्वयं आज़माकर देखें और गुगल लैब से निम्न पते पर संपर्क करें ताकि यह योजना सफल बन सके।
https://web.archive.org/web/20110711112500/http://scriptconv.googlelabs.com/
रिक्शा

रिक्शा मूल रूप से खींचे जाने वाले रिक्शा को दर्शाता है, जो एक दो या तीन पहियों वाली गाड़ी है जिसे आम तौर पर एक व्यक्ति द्वारा खींचा जाता है जिसमें एक यात्री होता है। इस शब्द का पहला ज्ञात उपयोग 1879 में हुआ था। समय के साथ, साइकिल रिक्शा (जिसे पेडीकैब या ट्रिशॉ के नाम से भी जाना जाता है), ऑटो रिक्शा और इलेक्ट्रिक रिक्शा का आविष्कार किया गया और पर्यटन में उनके उपयोग के लिए कुछ अपवादों के साथ मूल खींचे जाने वाले रिक्शा की जगह ले ली।

## संदर्भ
स्टीमर

[right|thumb|240px|फीनिश स्टीमर, [फ़िनलैण्ड|फिनलैंड ]]
**स्टीमर** या **[[स्टीमर|स्टीमबोट]]** एक भाप से चलने वाला पानी का जहाज होता है, जिसमें प्रोपल्ज़न का प्राथमिक तरीका वाष्प-शक्ति होती है। स्टीमर को प्रायः झीलों, नदियों आदि में परिवहन हेतु प्रयोग किया जाता है, किंतु बड़े स्टीमरों को समुद्र में भी प्रयोग किया जा सकता है। 


Image:SteamboatEnglishPatent.gif|1736 steamboat English patent.
Image:Clermont illustration - Robert Fulton - Project Gutenberg eText 15161.jpg|Robert Fulton's *Clermont*.
Image:Elise-vapeur.png|The *[[Steam ship Élise|*Élise*]]*
Image:Enterprise 03.jpg|"*[[Enterprise (1814)|Enterprise]]* on her fast trip to Louisville, 1815" 
Image:paddle wheel small.jpg|Left: original paddlewheel from a paddle steamer on the lake of Lucerne. Right: detail of a steamer.
Image:PS Waverley leaving Dunoon 1989.jpg|PS ''Waverley'' leaving Dunoon on the Firth of Clyde.
Image:Edward L Ryerson Welland Canal 2008.JPG|730-foot lake freighter *Edward L Ryerson Welland*
Image:PS Waverley off Greenock 1994.jpg|Paddle steamer PS ''Waverley'' steaming down the Firth of Clyde.
Image:TS Queen Mary 1981.jpg|Turbine steamer TS ''Queen Mary''.
Image:SS_Shieldhall_in_Clyde_2005.jpg| steams down the Firth of Clyde.
Image:SS United States Philadelphia 2005.JPG| laid up in Philadelphia.
Image:Sky-Wonder---Villefranche.jpg| *[[Sky Wonder]]* last steam powered cruise ship built 1984

## बाहरी कड़ियाँ

श्रेणी:जहाज
श्रेणी:नाव
बैदू

**बैदू इन्कॉर्पोरेशन** (Baidu, Inc. / चीनी भाषा: 百度公司; पिन्यिन: bǎidù gōngsī, NASDAQ: BIDU), जिसे सामान्यत: 'बैदू' नाम से जाना जाता है, चीनी एवं जापानी भाषाओं का खोजी यंत्र है। इसकी स्थापना १८ जनवरी सन् २००० को हुई थी। यह वेबसाइटें, आडियो फाइलें तथा छबियाँ खोजता है। बैदू के कुल ५७ खोज-सेवाएं एवं अन्य सामुदायिक सेवाएं (जैसे आनलाइन विश्वकोश आदि) विद्यमान हैं। रॉबिन ली और एरिक जू इसके संस्थापक थे। दोनो ही संस्थापक चीनी थे। अलेक्सा इन्टरनेट रैंकिंग के अनुसार अप्रैल २०१० में बैदू का स्थान आठवाँ था।

## बाहरी कड़ियाँ
*  
*  (Wikinvest)

श्रेणी:अंतरजाल खोजी यंत्र
श्रेणी:चीन
एलाइंस एअर

thumb|अलायंसेयर का विमान नई दिल्ली विमानक्षेत्र में
**अलायंस एयर ** नाम से चली थी, एयर इंडिया की एक कम-कीमत वायु सेवा है। इस सेवा की साप्ताहिक ३५७ उड़ाने२५ अन्तर्देशीय गंतव्यों को जोड़ती हैं। 

## सन्दर्भ


श्रेणी:भारत की वायु सेवा
श्रेणी:एयर इंडिया
श्रेणी:मुंबई स्थित कंपनियां
सोनारगाँव

thumb|200x200px|बड़ा सरदार बरी के खण्डहर, यह सोनारगाँव में एक भवन है।
**सोनारगाँव** बंगाल में इसा खान के साम्राज्य की प्राचीन राजधानी है। यह वर्तमान नगर नारायणगंज, बांग्लादेश में स्थित है। महान मुस्लिम यात्री इब्न बतूता १४वीं सदी में यहाँ आया था। यह शेर शाह सूरी मार्ग का पूर्वी छोर है, जिसे शेर शाह सूरी द्वरा १६वीं सदी में बनवाया गया था और २,५०० किमी लम्बा यह मार्ग उत्तर भारत से होते हुए पाकिस्तान के उत्तर-पूर्वी सीमान्त प्रदेश के पेशावर में समाप्त होता है।

## एतिहासिक स्थल
* सोनारगाँव का 'लोक शिल्प जादूघर', जो इसा खान की राजधानी का एक भाग था।
* 'पानम नगर' १९वीं सदी में सोनारगाँव के ऊपरी-मध्यम वर्ग के लोगों का एक केन्द्र था। अब यह खण्डहर है। यहाँ पर मुख्यतः हिन्दू वस्त्र विक्रेता रहते थे।
* मूसा खान की मस्जिद, जो ढाका विश्वविद्यालय के डा मुहम्म्द शाहिदुल्लाह की कब्र भी है। यह इसपर की गई कारीगरी के लिए जानी जाती है और कहा जाता है कि इसका निर्माण इसा खान या उसके पुत्र, मूसा खान ने करवाया था।
* 'हाजीगंज का किला' को इसा खान का मुख्य सामरिक किला था जो मेघना, शितलक्या और ब्रह्मपुत्र नदियों के सामने था। यह प्राधिकरण द्वारा रक्षित है।

## उल्लेखनीय लोग
यहाँ के कुछ उल्लेखनीय व्यक्ति है: बद्रुन नेस्सा मंसूर, सेवानिवृत उप-प्रधानाचार्य, शिक्षक प्रशिक्षण महाविद्यालय, ढाका।

## इन्हें भी देखें
सोनारगाँव उपजिला

## बाहरी कड़ियाँ
* विश्व स्मारक निधि २००८ का सोनारगाँव के लिए ध्यानसूची पृष्ठ
* बांग्लापीडिया पर सोनारगाँव

श्रेणी:बांग्लादेश
श्रेणी:बांग्लादेश का इतिहास
यशवंत सिंह परमार

**डॉ॰ यशवंत सिंह परमार** (०४ अगस्त १९०६ - ०२ मई १९८१) भारत के राजनेता एवं स्वतंत्रता-संग्राम सेनानी थे। वह हिमाचल प्रदेश के प्रथम मुख्यमंत्री थे। उनका हिमाचल प्रदेश को अस्तित्व में लाने और विकास की आधारशिला रखने में महत्वपूर्ण योगदान रहा है। लगभग 3 दशकों तक कुशल प्रशासक के रूप में जन-जन की भावनाओं संवेदनाओं को समझते हुए उन्होने प्रगति पथ पर अग्रसर होते हुए हिमाचल प्रदेश के विकास के लिए नई दिशाएं प्रस्तुत की। उनका सारा जीवन प्रदेश की जनता के लिए समर्पित रहा वे उम्र भर गरीबों और जरुरतमंदों की सहायता करते रहे।

#### जीवनी
अंगूठाकार|

सिरमौर जिला के चनालग गांव में 4 अगस्त 1906 को जन्मे डॉ॰ परमार का जीवन संघर्षशील व्यक्ति का जीवन रहा। उन्होने 1928 में बी0ए0 आनर्स किया; लखनऊ से एम०ए० और एल०एल०बी० तथा 1944 में समाजशास्त्र में पी एच डी की। 1929-30 में वे थियोसोफिकल सोसायटी के सदस्य रहे। उन्होने सिरमौर रियासत में 11 वर्षों तक सब जज और मैजिसट्रेट (1930- 37) के बाद जिला और सत्र न्यायधीश (1937 -41) के रूप में अपनी सेवाए दी।

वे नौकरी की परवाह ना करते हुए सुकेत सत्याग्रह प्रजामण्डल से जुड़े! उनके ही प्रयासों से यह सत्याग्रह सफल हुआ। 1943 से 46 तक वे सिरमौर एसोसियेशन के सचिव, 1946 से 47 तक हिमाचल हिल स्टेट कांउसिल के प्रधान, 1947 से 48 तक सदस्य आल इन्डिया पीपुलस कान्फ्रेस तथा प्रधान प्रजामण्डल सिरमौर संचालक सुकेत आन्दोलन से जुड़े रहे। डॉ॰ परमार के प्रयासों से ही 15 अप्रैल 1948 को 30 सियासतों के विलय के बाद हिमाचल प्रदेश बन पाया और 25 जनवरी 1971 को इस प्रदेश को पूर्ण राज्य का दर्जा मिला।

1948 से 52 सदस्य सचिव हिमाचल प्रदेश चीफ एडवाजरी काउंसिल, 1948 से 64 अध्यक्ष हिमाचल कांग्रेस कमेटी, 1952 से 56 तक हिमाचल प्रदेश के मुख्यमंत्री ; 1957 सांसद बने और 1963 से 24 जनवरी 1977 तक हिमाचल के मुख्यमंत्री पद पर कार्य करते रहे किया! डॉ॰ परमार ने पालियेन्डरी इन द हिमालयाज, हिमाचल पालियेन्डरी इटस शेप एण्ड स्टेटस, हिमाचल प्रदेश केस फार स्टेटहुड और हिमाचल प्रदे्श एरिया एण्ड लेगुएजिज नामक शोध आधारित पुस्तके भी लिखी। डॉ॰ परमार 2 मई 1981 को स्वर्ग सिधार गए।

## सन्दर्भ

श्रेणी:1906 में जन्मे लोग
श्रेणी:१९८१ में निधन
श्रेणी:हिमाचल प्रदेश के मुख्यमंत्री
श्रेणी:भारतीय स्वतंत्रता सेनानी
श्रेणी:भारतीय राष्ट्रीय कांग्रेस के राजनीतिज्ञ
श्रेणी:भारतीय संविधान सभा के सदस्य
अश्वपति

**अश्वपति** अश्वपति वैदिक तथा पौराणिक युग के प्रख्यात चैत्रवांश कायस्थ राजा। इस नाम के अनेक राजाओं का परिचय वैदिक ग्रंथों तथा पुराणों में उपलब्ध होता है: 

(१) छान्दोग्य उपनिषद (५।११) के अनुसार अश्वपति कैकेय केकय देश के तत्ववेत्ता राजा थे जिनसे सत्ययज्ञ आदि अनेक महाशाल तथा महाश्रोत्रिय ऋषिओं ने आत्मा की मीमांसा के विषय में प्रश्न कर उपदेश पाया था। इनके राज्य में सर्वत्र सौख्य, समृद्धि तथा सुचारित्र्य की प्रतिष्ठा थी। अश्वपति के जनपद में न कोई चोर था, न शराबी, न मूर्ख और न कोई अग्निहोत्र से विरहित। स्वैर आचरण (दुराचार) करनेवाला कोई पुरूष न था, फलतः कोई दुराचारिणी स्त्री न थी। इनकी तात्विक दृष्टि परमात्मा को वैश्वानर के रूप में मानने के पक्ष में थी। इनके अनुसार यह समग्र विश्व; इसके नाना पदार्थ तथा पंचमहाभूत इसी वैश्वानर के विभिन्न अंग प्रत्यंग हैं। आकाश परमात्मा का मस्तक है, सूर्य चक्षु है, वायु प्राण है, पृथ्वी पैर है। इस समष्टिवाद के सिद्धान्त का पोषक होने से छांदोग्य उपनिषद् में अश्वपति महनीय दार्शनिक चित्रित किए गए हैं। (छान्दोग्य उपनिषद, ५।१८)।

(२) महाभारत के अनुसार सावित्री के पिता ओर मद्रदेश के अधिपति थे। इनकी पुत्री सावित्री सत्यवान् नामक राजकुमार से ब्याही थी। परम्परा के अनुसार सावित्री अपने पातिव्रत तथा तपस्या के कारण अपने गतप्राण पति को जिलाने में समर्थ हुई थी। इसलिए वह आर्यललनाओं में पातिव्रत धर्म का प्रतीक मानी जाती है।

: अश्वपति द्वारा पराशर से सावित्री पूजा विधान का श्रवण, सावित्री कन्या की प्राप्ति, सत्यवान् - सावित्री कथा
: मद्र देश का राजा, मालती - पति, पराशर द्वारा गायत्री व सावित्री जप विधान का कथन, सावित्री - सत्यवान् की कथा 
: अश्वपति द्वारा सावित्री कन्या की प्राप्ति, सावित्री - सत्यवान् की कथा
: अश्वपति राजा द्वारा सावित्री व्रत चीर्णन से सावित्री कन्या की प्राप्ति, सावित्री - सत्यवान् कथा
: अश्वपति द्वारा पराशर से गायत्री व सावित्री जप विधान का श्रवण, सावित्री - सत्यवान् की कथा

(३) वाल्मीकि रामायण (अयोध्याकाण्ड, सर्ग १) के अनुसार अश्वपति केकय देश के राजा थे। इनके पुत्र का नाम युधाजित तथा पुत्री का नाम कैकेयी था जो अयोध्या के इक्ष्वाकुनरेश दशरथ से ब्याही थी। रामायण (अयोध्या. सर्ग ३५) में एक विशिष्ट कथा का उल्लेख कर अश्वपति का पक्षियों की भाषा का पंडित होना कहा गया है।

## सन्दर्भ

* एन्जिलफायर

श्रेणी:प्राचीन भारत
श्रेणी:भारत के राजा
ग्रन्थालय का सूचीपत्र

400px|thumb|right|किसी विश्वविद्यालय के ग्रन्थालय का सूचीपत्र
किसी एक पुस्तकालय में या पुस्तकालयों के समूह में मौजूद सभी पुस्तकादि के बारे में मुख्य सूचनाओं से युक्त एक पंजिका (रजिस्टर) होता है उसे ही **ग्रन्थालय का सूचीपत्र** (library catalog) कहते हैं। ग्रन्थालय में पुस्तकें, कम्प्यूटर फाइलें, ग्राफिक्स, जर्नल आदि आते हैं जिन सबकी जानकारी सूचीपत्र में रखी जाती है।

## बाहरी कड़ियाँ
* A general overview of the ISBD
* Very Innovative Webpacs&nbsp;— Online catalogs using particularly good design or functionality
* Libraries Australia&nbsp;— Australian national bibliographic catalogue: 800+ libraries
* OCLC WorldCat

श्रेणी:पुस्तकालय
प्राचीन भारत के जनपद

thumb|right|300px|प्राचिन भारत के जनपदों की स्थिति
यह महाभारत काल के समस्त जनपदों की सूची है, जो कि महाभारत में ही दी गयी है:

* गंधार,मद्र,सिन्ध,काम्बोज,कलिंग,सिंहल,दरद,अभीषह,मागध,पिशाच,कोसल,त्रिगर्त,सौविर,प्राच्य
* प्रतीच्य,बाह्लिक,उदीच्य,अंश,पल्ल्व,सौराष्ट्र,अवन्ति,निषाद,शूरसेन,शिबि,वसति,पौरव,
* तुषार,चूचुपदेश,अशवक,पाण्डय,पुलिन्द,पारद,क्षुद्रक,प्राग्ज्योतिषपुर,मेकल
* कुरुविन्द,त्रिपुरा,शल,अम्बष्ठ,कैतव,यवन
* पांचाल,चेदि,काशी,करुष,मत्स्य,केकय,सृंजय,दक्षार्ण,सोमक,कुन्ति,आन‍र्त,दाशेरक,प्रभद्रक,
* अनूपक,किरात,पटच्चर,पौण्ड्र,पिशाच,पुण्ड्र,कुण्डीविष,मारुत,धेनुक,तगंण,परतगंण,
* तित्तिरचोल,पाण्डय,अग्निवेश्य,हुण्ड,दानभारि,शबर,उद्भस,वत्स

श्रेणी:प्राचीन भारत
ऑपेरा मोबाइल

**ऑपेरा मोबाइल** स्मार्टफोन हेतु एक मोबाइल वेब ब्राउजर है। यह ऑपेरा के जावा आधारित मोबाइल वेब ब्राउजर ऑपेरा मिनी का परिवर्धित संस्करण है। यह सिम्बियन तथा विण्डोज़ मोबाइल प्लेटफॉर्म के लिये उपलब्ध है। इसमें एक डैस्कटॉप ब्राउजर की तरह विभिन्न फीचर्स जैसे टैब्स, हिस्ट्री, बुकमार्क्स, सर्च बॉक्स आदि उपलब्ध हैं। 

ऑपेरा मोबाइल इंस्टाल करने हेतु अपने फोन के डिफॉल्ट ब्राउजर में https://web.archive.org/web/20191002004325/http://m.opera.com/ पर जायें।

## हिन्दी समर्थन
ऑपेरा मोबाइल ब्राउजर हिन्दी (कॉम्पलॅक्स स्क्र्पिट् लेआउट) टैक्स्ट को रॅण्डर करने हेतु फोन के लेआउट इंजन की बजाय अपने स्वयं के इंजन का प्रयोग करता है। जिस कारण फोन में आंशिक हिन्दी समर्थन होने अर्थात फोन में केवल हिन्दी फॉण्ट होने तथा लेआउट इंजन में हिन्दी समर्थन न होने पर भी हिन्दी सही दिखता है अर्थात यदि फोन में हिन्दी टूटी-फूटी तथा बिखरी हुयी दिखायी देती है तो ऑपेरा मोबाइल में सही दिखायी देगी।

केवल कुछ वर्ण ऐसे हैं जिन्हें ब्राउजर सही नहीं दिखा पाता जिनमें "उ" की मात्रा, "ज्ञ" तथा "प्र" के बाद "इ" की मात्रा आदि शामिल हैं। यद्यपि इनसे पठनीयता में विशेष अन्तर नहीं पड़ता परन्तु यदि ये कमियाँ दूर कर ली जायें तो ऑपेरा मोबाइल सर्वश्रेष्ठ हिन्दी मित्र ब्राउजर होगा।

## बाहरी कड़ियाँ

श्रेणी:वेब ब्राउज़र
श्रेणी:मोबाइल
श्रेणी:हिन्दी कम्प्यूटिंग
पश्च-प्रदीप

चित्र:LCD layers.svg
**पश्च-प्रदीप** (कभी कभी पश्चालोक) या **पश्च-प्रदीपक** द्रव क्रिस्टल प्रादर्शी (एलसीडी) को प्रकाशित करने की एक युक्ति है। पश्च-प्रदीपक किसी एलसीडी को पीछे से या पार्श्व से प्रकाशित करते हैं जबकि इसके विपरीत अग्र-प्रदीपक को प्रकाशन हेतु एलसीडी के सामने रखा जाता है। पश्च-प्रदीपकों का प्रयोग छोटे प्रादर्शी पटलों में कम प्रकाश की स्थितियों में पठनीयता को बढ़ाने के लिए,संगणक प्रादर्शी पटलों और एलसीडी टेलीविजन में सीआरटी प्रादर्शी पटलों की भांति प्रकाश उतपन्न करने के लिए किया जाता है।

सामान्य प्रकार के एलसीडी प्रादर्शी पटलों का निर्माण बिना किसी आंतरिक प्रकाश स्रोत के बिना किया जाता है और उपयोगकर्ता के लिए संप्रेषित छवि प्रदर्शित करने के लिए एक बाहरी प्रकाश स्रोत की आवश्यकता होती है। हालांकि, आधुनिक एलसीडी स्क्रीन एक आंतरिक प्रकाश स्रोत के साथ बनाये जाते हैं। ऐसी एलसीडी स्क्रीन कई परतों से मिलकर बनी होती है और आमतौर पर पश्च-प्रदीपक पीछे से पहली परत होती है। स्क्रीन पर छवियों के सर्जन हेतु स्क्रीन के पिक्सल के प्रकाश की तीव्रता को विनियमित करने के लिए एक तंत्र की आवश्यकता होती है और इस के लिए, प्रकाश वाल्व का प्रयोग किया जाता है। प्रकाश वाल्व लक्ष्य तक पहुँचने वाले प्रकाश का मार्ग अवरुद्ध करके इसकी मात्रा को किसी तरह नियंत्रित करता है। ऐसा करने का सबसे आम तरीका ध्रुवीकरण फिल्टर का प्रयोग है जो एक स्रोत से निकलने वाले प्रकाश का ध्रुवण एक या दो अनुप्रस्थ दिशाओं में कर, इसे फिर एक स्विचन ध्रुवीकरण फिल्टर के माध्यम से पारित कर अवांछनीय प्रकाश का रास्ता रोक देता है।
 
पश्च-प्रदीपक किसी भी रंग का हो सकता है। एकवर्णी (मोनोक्रोम) एलसीडी आमतौर पर पीले, हरे, नीले या सफेद रंग के होते हैं, जबकि बहुवर्णी एलसीडी सफेद रंग का प्रयोग करते हैं क्योंकि सफेद रंग में वर्णक्रम के अधिकतर रंग समाहित होते हैं। 
## सन्दर्भ

## बाहरी कड़ियाँ
## इन्हें भी देखें

श्रेणी:भौतिक विज्ञान
केकय

**केकय** (जिसे कैकेय, कैकस या कैकेयस नाम से भी जाना जाता है) एक प्राचीन राज्य था, जो अविभाजित पंजाब से उत्तर पश्चिम दिशा में गांधा और व्यास नदी के बसा था। यहां के अधिकांश निवासी केकय जनपद के क्षत्रीय थे। अतः कैकेयस कहलाते थे। कैकेय लोग प्रायः मद्र देश, उशीनर देश या शिवि प्रदेश के लोगों के संबंध में रहते थे और सभी संयुक्त रूप से वाहिका देश में आते थे। ये वर्णन पाणिनि के अनुसार है। केकय देश का उल्लेख रामायण में भी आता है। राजा दशरथ की सबसे छोटी रानी कैकेयी और उनकी  

दासी मंथरा केकय देश की ही थी। 

## भौगोलिक स्थिति
बहुत से पुराणों में कैकेय वासियों को गंधर्व, यवन, शक, परद, बाह्लीक, कंबोज, दरदास, बर्बर, चीनी, तुषार, पहलव आदि की गिनती में जोड़ा गया है। इन्हें इदीच्य के लोग कहा गया है। उदीच्य यानि उत्तरपथ की उत्तरी मंडल।। केकैय ने वर्तमान झेलम, शाहपुर और गुजरात (पाकिस्तान) के क्षेत्रों में निवास किया था।

केकय पंजाब में गंधार का पूर्ववर्ती प्रदेश अर्थात् आजकल के रावलपिंडी पेशावर के आसपास के प्रदेश का प्राचीन नाम। ईक्ष्वाकुवंशी राजा दशरथ की रानी कैकेयी यहीं की राजकन्या थीं। केकय राज्य की राजधानी राजगृह थी। इस राजगृह का समीकरण आधुनिक जलालपुर से किया जाता है। रामायण में इस नगर का एक दूसरा नाम 'गिरिब्रज' कहा गया है। उपनिषदों में इस प्रदेश के विख्यात शासक अश्वपति का उल्लेख मिलता है। पाणिनि की अष्टाध्यायी में इसे राजाधिष्ठित जनपद कहा गया है। महाभारत के समय यहाँ धृष्टकेतु नामक राजा राज्य करता था। ब्रह्मांड पुराण के अनुसार केकय निवासी अनार्य थे किंतु जैन साहित्य में उन्हें आर्य कहा गया है।

## सन्दर्भ

## पुस्तकें और सामयिक

* *महाभारत*
* *भागवत पुराण*
* *वायु पुराण*
* *मत्स्य पुराण*
* *Geographical Data in Ancient Puranas*, 1972, Dr M. R. Singh
* *Political History of Ancient India*, 1996, Dr H. C. Raychaudhury, Dr B. N. Mukerjee
* *India as Known to Panini*, Dr V. S. Aggarwala
* *Ancient Geography of India*, A. Cunningham

## देखें
* मद्र
* उशीनर
* शिवि

श्रेणी:प्राचीन लोग
श्रेणी:प्राचीन भारत
श्रेणी:एशिया की जातियां